Como colaborar

Se queres axudar a que o Tupí convértase na mellor ferramenta libre para a creación de proxectos de animación en 2D, existen moitas formas de facelo. Imos contarche algunhas delas:

Como animador

- Instala Tupí no teu equipo e faite un experto creando animacións.
- Fálalles aos teus amigos animadores sobre o Tupí.
- Crea manuais, vídeos o calquera tipo de contido que sirva de axuda a outros animadores que desexan aprender.
- Crea e publica pequenos proxectos de animación na nosa galería.
- Informa dos fallos que atopes no programa empregando a nosa páxina web.
- Participa nos nosos foros para preguntar polas túas dúbidas ou para axudar a outros animadores.
- Faille unha doazón ao proxecto. Desde 1 € ou 1 $ USD, calquera achega que fagas permitiranos contratar a máis. desenvolvedores, adquirir mellores equipos para programar e pagar o mantemento do noso sitio web. A túa axuda traducirase en ciclos de desenvolvemento máis curtos e mellores versións do Tupí.

Como desenvolvedor

- Descarga o código fonte do proxecto e estúdao.
- Usando a ferramenta «Doxygen», axúdanos a documentar os compoñentes do software de Tupí.
- Elabora e publica diagramas e axudas visuais que lle fagan doado de entender a outros programadores a arquitectura do Tupí do xeito máis sinxelo e rápido.
- Consulta o informe de fallas e axúdanos a corrixir os problemas dos que nos informan os animadores.
- Crea parches coas melloras e compárteos co noso equipo de desenvolvemento.
- Revisa o cronograma de actividades e axuda a incorporar algunha das novas funcionalidades que se atope pendente.

Como docente

- Convida aos teus alumnos a que coñezan e utilicen o Tupí.
- Involúcrate na creación de animacións como parte das actividades nos teus cursos.
- Participa e incentiva aos teus alumnos na creación de pequenas animacións que sirvan como exemplo para outros alumnos.
- Desenvolve tutoriais e convida aos teus alumnos a que participen na súa creación.

Independentemente do rol que escollas, todas as túas achegas como membro desta comunidade, serán parte fundamental do proceso de desenvolvemento e mellora do Tupí. Únete ao equipo!