Vexamos como está a quedar

Perfecto, xa temos a metade dos fotogramas do noso proxecto rematados. Chegou o momento de aprender a utilizar o Módulo de reprodución. É necesario aclarar que non hai unha regra xeral sobre cuantos fotogramas debes crear antes de facer unha vista previa do teu proxecto, esta é outra habilidade que desenvolveras a partir da práctica, noutras palabras: ti escolles.

Fig. 57 Vista previa do proxecto desde o Modulo de reprodución

Debes ter tamén en en conta que facer unha vista previa da túa animación non afecta ao proxecto en absoluto, polo tanto, poderás entrar neste módulo tantas veces como queiras, o verdadeiramente importante é que o aproveites para comprobar como de satisfeito estás co resultado final e que poidas corrixir a tempo os erros que descubras.
A interface de vista previa é moi doada, así que no hai nada do que preocuparse. O panel de control conten todos os botóns necesarios para reproducir a túa animación, paso a paso o de xeito continuo.

Fig. 58 Panel de control do Modulo de reprodución

Se observas a parte inferior do panel, atoparas máis información sobre o proxecto: o nome da escena, o número total de fotogramas e o número de fotogramas por segundo (FPS), esta última opción é editábel e permitirache axustar a velocidade á que queres reproducir a túa animación. Canto máis grande sexa o valor, máis rápido se verá e canto máis pequeno, máis lento.

Consello: A opción Repetir é moi útil se tes poucos fotogramas e queres ter unha apreciación máis precisa sobre a fluidez do teu proxecto. Podes activala ou desactivala sempre que queiras.

Fig. 59 Opción «Repetir» do Modulo de reprodución>

Agora toca continuar debuxando novos fotogramas ata cumprir con todo o recorrido proposto no guión. Volve á sección anterior, e remata con todos os gráficos pendentes. É probábel que che apareza moi canso ter que debuxar as mesmas partes de certos obxectos ou personaxes unha e outra vez, e estamos de acordo contigo. É por iso que estamos a traballar unha funcionalidade chamada "«Interpolación» (Tweening), que serve para aforrarche moito tempo no momento de ilustrar e que agardamos ter rematada moi cedo.

Xa remataches de crear todos os fotogramas? Gústache o que ves no Módulo de reprodución? Moi ben, é hora de crear o teu primeiro ficheiro de vídeo!