Módulo de axuda

Se estás a ler este paragrafo, entón atópaste no Módulo de axuda. Así é, a terceira lapela da Área de traballo corresponde a un pequeno manual mediante o que agardamos darche as mínimas pistas para que poidas gozar deste programa, creando as túas propias animacións.

No lado dereito da Área de traballo, poderás ver a táboa de contidos deste manual. Para ir a unha sección ou título en particular, abonda con premer sobre o elemento que che interesa.

Fig. 29 Interface do módulo de axuda

Consello: Cada vez que queiras consultar o Módulo de axuda, só tes que premer a combinación Ctrl + 3.

Fig. 30 Menú de Módulos, acceso a Axuda

Lembra que se tes dúbidas ou inquedanzas que non estean resoltas neste manual, podes buscar máis axuda na páxina do proxecto: http://www.maefloresta.com Alí poderás interactuar con outros usuarios e co equipo de desenvolvemento do Tupí. Coa nosa comunidade, as túas achegas, ideas e suxestións podemos converter este proxecto nunha ferramenta profesional libre que permita o nacemento de milleiros de obras de arte animadas. Mais vaiamos paso a paso, é o momento de ver un exemplo.