Primeiro o primeiro!

Contemos unha historia! Xa tes a túa historia? Este é o primeiro paso para crear un proxecto de animación. Os novatos adoitan comezar a debuxar sobre o primeiro fotograma do do «Módulo de animación», sen ter nin a máis mínima idea do que vai acontecer no último fotograma; esta, definitivamente, non é unha boa estratexia para acadar bos resultados.

Como calquera outro tipo de proxecto, os de animación tamén requiren dun nivel mínimo de planificación. Antes de coller o lapis ou o rato do teu computador, adícalle un chisco de tempo a pensar no que queres facer e pregúntate: Cal é a historia que quero contar? Non importa como de pequeno sexa o teu proxecto, inviste uns minutos para pensar nos detalles que formaran parte da túa animación, resolve preguntas como: Cales son os personaxes? Como se verán? Por que lugar van a aparecer? Cara onde se van a desprazar? Cantas escenas vou incluír? Canto máis longa sexa a túa animación, máis coidado debes ter coas respostas a todas estas preguntas.

No caso dos animadores profesionais, o resultado desta planificación tradúcese nun documento que se coñece como «guión», que non é outra cousa que un texto onde se conta unha historia para que todo un equipo de traballo poida entendela e facela realidade. Vale, no teu caso, o teu equipo de traballo es ti mesmo, porén, non por iso debes desprezar a idea de escribir os teus propios guións, pois é un bo exercicio para facerte un gran animador. Cando penses na importancia de escribir o guión, pensa na importancia dos planos para un arquitecto ou das partituras para un músico.

Para o noso exemplo, a idea que temos escollido é sinxela abondo: imos crear unha animación moi simple dunha bolboreta movéndose polo escenario seguindo unha traxectoria semellante á da seguinte imaxe:

Fig. 31 Traxectoria da bolboreta (exemplo básico)

A bolboreta aparecerá polo lado esquerdo da pantalla e desaparecerá pola dereita, nus poucos segundos. É todo. Seguramente pensarás que pódense construír animacións moito máis complexas e interesantes, mais non esquezas que só se trata dun exemplo para que coñezas a ferramenta. Cando teñas control sobre ela, agardamos que fagas grandes producións de animación e nos deixes coñecelas! É importante que non o esquezas, como animador, acostúmate a planificar os teus proxectos antes de poñerte a debuxar como un louco.
Chegados aquí, nós xa temos listo un mini-guión para o noso exemplo, así que imos aló!