Módulo de reprodución

A través deste módulo podes botarlle unha ollada ao teu proxecto a segundo o vas construíndo. Grazas a este recurso, podes detectar en que puntos da liña de tempo a túa animación necesita de axustes, engadir mais fotogramas ou pode que teñas que cambiar a velocidade á que queres que transcorran as imaxes, todo depende de ti, lembra que es o director!

Fig. 25 Interface do módulo de reprodución

Consello: Cada vez que queiras consultar o Módulo de reprodución, só tes que premer a combinación Ctrl + 2.

Fig. 26 Menú de Módulos, acceso a Reprodución

Moi ben, agora vexamos cales son as ferramentas que forman parte deste módulo:

Panel de control
Se algunha vez tes usado un DVD, unha gravadora ou un equipo de son, seguramente xa sabes cal é a función deste compoñente. Correcto! grazas a este grupo de botóns podes reproducir, deter e rebobinar o teu proxecto de animación todas as veces que queiras, que seguramente serán moitas, pois é a partir da observación continua e coidadosa do teu traballo, que detectaras posíbeis erros na túa animación e realizar os respectivos axustes, logrando que o resultado sexa cada vez máis agradábel e que co tempo, os teus proxectos sexan máis sorprendentes.

Fig. 27 Panel de control

Panel de propiedades
Neste panel, situado na parte inferior do Módulo de animación, atoparemos os seguintes recursos:

1. Información sobre a animación. Especificamente, o Nome da Escena e o número Total de fotogramas que a forman, noutras palabras, a suma total de todos os fotogramas que temos debuxado.
2. Control FPS. Permítenos definir a velocidade da animación, facendo uso dp parámetro Fotogramas por segundo (FPS: Frames Per Second, en inglés).
   Consello: Canto máis grande sexa o valor deste campo, máis rápida se verá a animación e canto menor sexa, verase máis lenta.
3. Opción de repetición. Este pequeno cadro de selección, representa a posibilidade de reproducir o noso vídeo de forma indefinida. É dicir, se o deixamos activado e prememos o botón de Reproducir, a animación repetirase unha e outra vez, ata que decidamos detela.
4. Opción de exportación. Permítenos converter o noso proxecto de animación a un ficheiro de vídeo. Para obter unha mellor comprensión desta funcionalidade, bótalle un ollo á sección «Creemos un ficheiro de vídeo».

Fig. 28 Panel de propiedades